**Vis**

*Limbasan Marcel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obsedat, tulburat şi confuz,

Tras din tun, cad în pat,

Sunt obuz!

Dependent, dedicat şi supus,

Caz concret, cad lat,

Dorm dus!

Morişcă, bumerang, titirez,

Gândul meu a zburat,

Iar visez!

Ochii calzi, trupul zvelt, fruntea sus,

Vă iubesc, radiez,

Sunt Iisus!

Împlinit, extaziat, dar modest

Mă înalţ să ating

Corp celest!

Implicat, dedicat, pus la jug,

Boli, monştri şi demoni

Distrug!

Schilodit, orb sau mut,

Fericit şi cu calm

Te ajut!

Supărat, amărât, abătut,

Negreşit, surâzând

Te ajut!

Păcătos, greşit, spurcat

De mă crezi, mă iubeşti,

Eşti iertat!

Invidios, mânios, sângeros,

Să te îndrepţi şi să crezi

În Christos!

Buimac, mahmur, nedumerit,

Mână-n păr, ochii mari,

M-am trezit!

Radios, fericit, voie bună,

Mă apuc curios să citesc

Din Scriptură.